ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
20 ต.ค. 2558

สรุปตลาดภาคเช้า
ตลาดภาคเช้าปิดปรับตัวเพิ่มขึ้น ขณะที่ตลาดรอบบ้านมีทิศทางไม่ชัดเจนมีทั้งบวกสลับลบ  ท่ามกลางแรงกดดันจากราคาน้ำมันดิบซึ่งปรับตัวลงวานนี้ สำหรับหุ้นกลุ่มที่โดดเด่นในภาคเช้าคือหุ้น ICT และหุ้นในตลาด MAI ปิดภาคเช้าดัชนีปิดที่ระดับ 1,421.66 จุด บวก +4.75 จุด ด้วยมูลค่าซื้อขาย 1.5 หมื่นล้านบาท
แนวโน้ม ภาคบ่าย
คาดดัชนีมีแนวโน้มทรงตัวในช่วงบ่าย จากที่วันนี้มีปัจจัยใหม่ๆ จำกัด โดยมองว่าประเด็นเด่นจะอยู่ในช่วงตลาดเช้าเป็นหลัก หลังเข้าสู่ช่วงประกาศผลประกอบการ เราเน้นการลงทุนหุ้นรายตัวที่คาดว่าจะรายงานงบไตรมาส 3 โดดเด่น เช่น กลุ่มอิเล็กทรอนิกส์ สายการบิน และกลุ่มท่องเทียว
วิเคราะห์ทางเทคนิค
RCI ราคาปิด 6.00 บาท
แนวรับ 5.90 บาท แนวต้าน 6.50 บาท แนว cut loss หากใกล้จะหลุด 5.75 บาท
กราฟ RCI (week) เดินหน้าปรับต้วสูงขึ้นตามรูปแบบ U-curve อย่างสมบูรณ์ โดยคาดว่าจะขึ้นไปทดสอบแนวต้านสำคัญ 6.75 บาท ได้ในเร็วๆ นี้ขณะที่ Stoch ส่งสัญญาณซื้อสนับสนุนการขึ้น แนะนำเก็งกำไรแบบ follow buy และมีวินัยในการขาย หรือ cut  เมื่อผิดทาง 
 
SLP ราคาปิด 1.23 บาท
แนวรับ 1.22 บาท แนวต้าน 1.34 บาท แนว cut loss หากใกล้จะหลุด 1.19 บาท
กราฟ SLP อ่อนตัวลงอย่างต่อเนื่องตั้งแต่เข้าซื้อขายในตลาด อย่างไรก็ตาม ในระยะ 3 สัปดาห์ที่ผ่านมาเริ่มไต่ระดับขึ้นช้าๆ เป็นรูปแบบ bottom out อย่างชัดเจน เราคาดว่าเป็นการทยอยเก็บหุ้นและมีโวลุ่มแห้งทำให้ดีดตัวขึ้นง่าย จึงแนะนำเข้าซื้อในแนวรับแถวนี้
เด็กแนว
SIAM  ปริมาณโวลุ่มของหุ้นตัวนี้ในรอบสัปดาห์เพิ่มขึ้นอย่างมีนัยยะสำคัญ เชิงของการ trading ต้องบอกว่างานเข้าแน่ ส่วนในเรื่องของปัจจัยนั้นเด็กแนวบอกมาหลายครั้งเกี่ยวกับเรื่องธุรกิจของบริษัท ซึ่งเป็นความคืบหน้าของการปรับธุรกิจครั้งใหญ่ เห็นชัดขึ้นอย่างรวดเร็วมากหลังจากผู้ถือหุ้นอนุมัติให้บริษัทเข้าบุกธุรกิจพลังงานทางเลือก โดยล่าสุดแจ้งทำดีลโรงไฟฟ้าแสงอาทิตย์ที่ญี่ปุ่น 2 โครงการ ส่วนโรงไฟฟ้าทหารเรือจะรู้ข่าวดีเดือนธันวาคมงานนี้มีลุ้นระดับ 100 MW ไม่ยาก  จุดเด่นของบริษัทคือส่วนทุนแข็งแกร่ง มี Book ที่ 4.2 บาท อัตราหนี้สินเพียง 0.12 เท่า ไม่มีความจำเป็นต้องเพิ่มทุน แต่หากประเมินเทียบเคียงกับหุ้นตัวอื่นที่มีการเสริมธุรกิจด้านพลังงานเข้ามา จะต้องมีการเพิ่มทุนให้พาร์ทเนอร์เข้ามาแบ่งถือ หรือเรียกว่าเพิ่มทุนแบบ PP และเผลอๆ ตอบแทนผู้ถือหุ้นด้วยการแจกวอร์ก็ทำได้ น่าจะเห็นของดีๆ ในไม่ช้าเพราะเตรียมตัวมานานแล้ว 
ด้านสัญญาณกราฟเห็นการเดินหน้าฟอร์มตัวเข้ารูปแบบ W-shape  มีเป้าหมายในการขึ้นที่ 4.30 บาทเป็นต้านสำคัญ ขณะที่ RSI ส่งสัญญาณ buy signal แล้ว  แบบนี้ขึ้นทดสอบแนวต้านเป็นเรื่องปกติอย่างยิ่ง  ซื้อตรงนี้แม้ไม่ใช่ไม้แรก แต่ยังทำกำไรได้สบาย